אנטון לה-ויי

אנטון זנדור לה-ויי (באנגלית: Anton Szandor LaVey;‏ 11 באפריל 1930 – 2 באוקטובר 1997) היה סופר, מוזיקאי ומיסטיקן אמריקאי. נודע כמי שייסד את כנסיית השטן, וכתב את הספר התנ"ך השטני. אנטון לה-ויי נולד בשם הווארד סטאנטון לה-ויי, ב-11 באפריל 1930, בשיקגו. משפחתו עברה לקליפורניה, שם לה-ויי העביר את רוב שנותיו הראשונות, בעיקר באזור מפרץ סן פרנסיסקו. הוריו תמכו בעניין שהוא הראה בכלי נגינה, שכן הוא ניסה מספר כלי נגינה, ואהב במיוחד כלי מקלדת כמו העוגב. בגיל 16, עזב לה-ויי את בית הספר, לטענתו כדי להצטרף לקרקס ולהשתתף בקרנבלים. בחורף 1948, החל לה-ויי לעבוד כקלידן בפאבים ובמועדוני לילה. ב-1950, פגש לה-ויי את קארול לנסינג, אותה נשא לאישה שנה לאחר מכן, כאשר היא הייתה בסך הכל בת 15. ב-1952, נולדה להם בת, קרלה לה-ויי. ב-1960, לה-ויי ולנסינג התגרשו, זאת לאחר שהוא הכיר את דיאן הגארתי (אנ'). לה-ויי והגארתי מעולם לא נישאו, אך הם היו בני זוג במשך כ-24 שנים, נולדה להם בת משותפת ב-1963. ב-30 באפריל 1966, בליל ולפורגה, הכריז אנטון לה-ויי על היווסדותה של כנסיית השטן, והכריז ששנת 1966 היא השנה הראשונה לספירה החדשה. כנסיית השטן היא ארגון דתי המוקדש לשטניזם, כפי שהוא מתואר ומוגדר בתנ"ך השטני. הכנסייה אינה מאמינה בשטן, לא בתפיסה הנוצרית ולא האסלאמית של השטן. הכנסייה רואה בשטן ארכיטיפ חיובי המייצג גאווה, אינדיבידואליזם והארה, וכסמל של התרסה נגד האמונות האברהמיות שלה-ויי ביקר על מה שהוא ראה כדיכוי האינסטינקטים הטבעיים של האנושות. בפברואר 1967 ביצעו לה-ויי והכנסייה נישואים שטניים מתוקשרים של ג'ודית קייס והעיתונאי ג'ון ריימונד. אחד מהאורחים בחתונה, היה ג'ו רוזנטל. כנסיית השטן הייתה נושא למספר ספרים, כתבי עת ועיתונים במהלך שנות השישים והשבעים. בשנת 1972, לה-ויי הפסיק לערוך טקסים וסדנאות קבוצתיות בביתו. בשנות השמונים התקשורת דיווחה על חשש לקשירת קשר פלילית בתוך כנסיית השטן. מאוחר יותר פרסם ה- FBI דו"ח רשמי המפריך את תיאוריות הקונספירציה הפלילית של תקופה זו. בשנות השמונים והתשעים, אלו שנותרו חברי כנסיית השטן, היו פעילים בהופעות בתקשורת כדי להפריך טענות על פעילות פלילית. כנסיית השטן וחבריה היו פעילים מאוד בהפקת סרטים, מוזיקה ומגזינים המוקדשים לשטניזם. אנטון לה-ויי נפטר מבצקת ריאות ב-2 באוקטובר 1997, בסן פרנסיסקו, ארצות הברית. לאחר טקס הלוויה שטניסטי, גופתו של לה-ויי נשרפה. אנטון לה-ויי כתב את הספרים שלהלן: התנ"ך השטני הפולחנים השטניים המכשפה השטנית (The Satanic Witch) מחברת השטן (The Devil's Notebook) לאחר מותו, יצאו לאור שני ספרים נוספים פרי עטו: השטן מדבר! (Satan Speaks!‎) מכתבים מהשטן (Letters from the Devil) Petersen, Jesper Aagaard (2009). Contemporary Religious Satanism. ISBN 9780754652861 מדיה וקבצים בנושא אנטון לה-ויי בוויקישיתוף אתר האינטרנט הרשמי של אנטון לה-ויי אנטון לה-ויי, ברשת החברתית Goodreads האתר הרשמי של כנסיית השטן (באנגלית) biography/Anton-LaVey אנטון לה-ויי, באתר אנציקלופדיה בריטניקה (באנגלית) אנטון לה-ויי, באתר "Find a Grave" (באנגלית) Anton LaVey, www.moviefone.com (באנגלית) Anton LaVey, newikis.com (באנגלית) Anton LaVey - Biography — JewAge, www.jewage.org national-paranormal-society Larry D. Hatfield, Anton LaVey, Church of Satan founder, SFGATE, ‏1997-11-07 (באנגלית) NationStates | Dispatch | [Leader Anton Szandor LaVey], www.nationstates.net Anton LaVey ▪ The complete information and online sale with free shipping, Maria Online Courtney McHugh, This Group Aren't Clowning Around As They Perform Satanic Rituals As Apart Of Their Faith, Media Drum World, ‏2018-06-28 (באנגלית) Wikinews contributors, Satanism: An interview with Church of Satan High Priest Peter Gilmore, Wikinews, 2007-11-05 Project Gutenberg, Anton LaVey | Project Gutenberg Self-Publishing - eBooks | Read eBooks online, www.gutenberg.cc Tragic Beautiful, Anton LaVey's Satanic Writings, Tragic Beautiful (באנגלית) La Vey, Anton Szandor, 1930-1997., Satan speaks!, Venice, CA: Feral House, 1998, ISBN 0-922915-66-0 La Vey, Anton Szandor, 1930-1997., Letters from the devil, [Place of publication not identified]: Underworld Amusements, 2010, ISBN 978-0-557-43173-1